Page:New way of Johnny's grey-breeks (1).pdf/5

 [ 5 ] For the love you bear to me,

buy me a pair of shoon then.

Clout the auld, the new are dear,

Janet, Janet;

A pair may gain you ha’f a year,

My jo Janet.

But what if dancing on the green,

and skipping like a mawking,

If they shou’d see my clouted shoon,

of me they will be tauking.

Dance ay laigh and late at e’en,

Janet, Janet;

Syne a’ their fauts will no be seen,

My jo Janet.

Kind Sir, for your courtesie,

when ye gae to the cross then,

For the love ye bear to me,

buy me a pacing horse then,

Pace upo’ your spinning-wheel,

Janet, Janet:

Pace upo’ your spinning-wheel,

My jo Janet.

My spinning-wheel is auld and stiff,

the rock o’t winna stand, Sir,

To keep the temper-pin in tift,

employs aft my hand, sir.

Make the best o’t that ye can,

Janet, Janet;

But like it never wale a man,

My jo Janet.